கேள்வி: ஹியுன் பின் - ஆரம்பகால வாழ்க்கை பற்றி தகவல் சொல்.
பதில்: ஹியூன் 25 செப்டம்பர் 1982 ஆம் ஆண்டில் சியோலில் பிறந்து வளர்ந்தார், இவருக்கு ஒரு அண்ணன் உண்டு. அவர் யங்டாங் உயர்நிலைப் பள்ளியில் பட்டம் பெற்றார். மற்றும் சுங்-ஆங் பல்கலைக்கழகத்தில் படித்தார், அங்கு அவர் 2004 இல் நாடகக் கல்வியில் தேர்ச்சி பெற்றார். பின்னர் 2009 இல், அதே பல்கலைக்கழகத்தில் சேர்ந்து முதுகலைப் பட்டம் பெற்றார்.
கேள்வி: ஹியுன் பின் - தொழில் பற்றி விளக்கவும்.
பதில்: இவர் 2003 ஆம் ஆண்டு ஒளிபரப்பான 'பாடிகார்ட்' என்ற தொடரில் துணை நடிகராக அறிமுகமானார். அதே ஆண்டில் ஒளிபரப்பான 'நான்ஸ்டாப் 4' என்ற நகைசுசுவை தொடரில் நடித்தார். 2004ஆம் ஆண்டு ஒளிபரப்பான 'அயர்லாந்து' என்ற காதல் தொடரில் இரண்டாவது நாயகனகாவும் அதே ஆண்டில் வெளியான 'ஸ்பின் கிக்' என்ற திரைப்படத்திலும் நடித்தார். இவர் முதல் முதலில் கதாநாயகனாக நடித்த தொடர் 'மை லவ்லி சாம் சூன்' என்ற நகைச்சுவை காதல் தொடர் ஆகும், இந்த தொடர் 2005 ஆம் ஆண்டு முன்குவா ஒலிபரப்பு கார்ப்பரேஷன் தொலைக்காட்சியில் ஒளிபரப்பாகி 37% சாதாரண பார்வையாளர்கள் எண்ணிக்கையை பெற்றது. இந்த தொடருக்காக சிறந்த சிறப்பு விருதும் பெற்றார். இந்த தொடருக்கு பிறகு 2006 ஆம் ஆண்டு 'ஒரு மில்லியனர் முதல் காதல்' என்ற திரைப்படத்திலும், அதே ஆண்டில் சினோ குயின் என்ற தொடரிலும் நடித்தார். இந்த தொடர் இவருக்கு மிக பெரிய வெற்றியை கொடுக்கவில்லை. அதைத் தொடர்ந்து 2008 ஆம் ஆண்டு 'வேர்ல்ட் விந்தின்', 2009 ஆம் 'ஆண்டு பிரென்ட் அவர் லெஜண்ட்' போன்ற தொடர்களில் நடித்துள்ளார். 2010 ஆம் ஆண்டில் சீக்ரட் கார்டன் என்ற கற்பனை காதல் தொடரில் நடித்தார், இந்த தொடரில் இவருக்கு ஜோடியாக நடிகை நடித்தார். இந்த தொடர் மிகவும் வெற்றி பெற்றது. இந்த தொடர் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது. File:140717 Son Ye-jin and Hyun Bin at 18th Puchon International Fantastic Film Festival (cropped).jpg இதை தொடர்ந்து கம் ரெயின், கம் ஷினே (2011), தி ஸ்வைண்டர்ஸ் (2017) போன்ற பல திரைப்படங்களிலும், ஹைட் ஜெகில் மீ மற்றும் (2015) போன்ற தொடர்களிலும் நடித்துள்ளார். பின்னர் 2018 ஆம் ஆண்டில், நடிகை பார்க் ஷின்-ஹே இணைந்து 'மெமோரிஸ் ஆப் தி ஆலம்பரா' என்ற கற்பனையான திரில்லர் நாடகத்தில் நடித்துள்ளார். இந்தத் தொடர் கேபிள் தொலைக்காட்சி வரலாற்றில் இலக்கு அளவீட்டு புள்ளி பெற்ற கொரியன் தொடர் ஒன்றாகும், மேலும் இவரது பாத்திரத்தை அலட்சியமாக ஆனால் நகைச்சுவையாக சித்தரித்ததற்காக ஹியூன் பாராட்டப்பட்டார். இவர் 2018 ஆம் ஆண்டில், நடிகை சொன் யி-ஜின் உடன் இணைந்து 'தி நெகோஷியேஷன்' என்ற படத்திலும் 2019 ஆம் ஆண்டு வெளியான 'கிராஷ் லேண்டிங் ஆன் யூ' என்ற தொடரிலும் நடித்துள்ளார். இந்த தொடரில் இவர் ஒரு வட கொரிய இராணுவ கேப்டனாகநடித்தார். இந்த நாடகம் மிகப்பெரிய வெற்றியைப் பெற்றது மற்றும் கேபிள் தொலைக்காட்சி வரலாற்றில் இலக்கு அளவீட்டு புள்ளி பெற்ற கொரிய நாடகமாகவும், மேலும் ஹியூன் அவரது பலதரப்பட்ட உணர்ச்சிகள் மற்றும் நடிப்புத் திறன்களுக்காகப் பாராட்டப்பட்டார்.
கேள்வி: ஹியுன் பின் - கட்டாய இராணுவ சேவை என்பது என்ன?
பதில்: இவர் மார்ச்சு 7, 2011 இல், தனது 21 மாத கட்டாய இராணுவ சேவையை மரைன் கார்ப்ஸில் ஒரு சிப்பாயாகத் தொடங்கினார். அவர் மரைன் கார்ப்ஸில் பணியாற்ற முன்வந்தார், இது கொரிய இராணுவத்தின் கடினமான பிரிவாகக் கூறப்படுகிறது, அவர் கடற்படையினர் மீது நல்ல அபிப்ராயத்தைக் கொண்டிருந்தார். அந்த நேரத்தில் கடற்படையினருக்குள் நுழைவதற்கான போட்டி விகிதம் 4:1 என்ற விகிதத்தில் அதிகமாக இருந்தது, ஹியூன் முதல் 5% விண்ணப்பதாரர்களில் இடம்பிடித்தார். ஹியூன் ஒரு போர் வீரராக விண்ணப்பித்தார். இவரது தொழில் வாழ்க்கையின் உச்சத்தில் இருந்தபோது கடற்படையில் சேர அவர் எடுத்த முடிவு கொரியாவிலும் வெளிநாடுகளிலும் அதிக ஆர்வத்தை ஏற்படுத்தியது. உறவு மற்றும் திருமணம் சனவரி 1, 2021 அன்று, ஹியூனின் நிறுவனம் அவர் நடிகை சொன் யி-ஜின் உடன் காதல் உறவில் இருப்பதை உறுதி செய்தனர். இவர்கள் இருவரும் தி நெகோஷியேஷன் (2018) மற்றும் கிராஷ் லேண்டிங் ஆன் யூ (2019–2020) ஆகிய தொடர்களில் ஜோடியாக நடித்துள்ளனர் என்பது குறிப்பிடத்தக்கது. பிப்ரவரி 10, 2022 அன்று, ஹியூனும் மற்றும் சொன் யி-ஜின் இருவரும் தங்கள் சமூக ஊடக கணக்குகளில் இடுகையிடப்பட்ட கடிதங்களில் நிச்சயதார்த்தத்தை அறிவித்தனர். அவர்கள் மார்ச்சு 31 அன்று ஒரு தனிப்பட்ட விழாவில் திருமணம் செய்து கொண்டனர், அதில் அவர்களது பெற்றோர் மற்றும் இரு குடும்பங்களின் நண்பர்கள் கலந்து கொண்டனர். ஜூன் 27 அன்று, தம்பதியரின் முதல் குழந்தையுடன் கர்ப்பமாக இருப்பதாக அறிவித்தனர், இருவருக்கும் நவம்பர் 27, 2022 அன்று ஒரு மகன் பிறந்தது.